ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

N – Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 6-Ի N1390-Ա ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

Հիմք ընդունելով «Նորմատիվ իրավական ակտերի մասին» ՀՀ օրենքի 34-րդ հոդվածը՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2018 թվականի դեկտեմբերի 6-ի` «Ներդրումային ծրագրի շրջանակներում «Արթիկի ՓՀԿ» սահմանափակ պատասխանատվությամբ ընկերու­թյան կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու մասին» N 1390-Ա որոշման մեջ կատարել հետևյալ լրացումը և փոփոխությունը.

1) Որոշման Հավելվածի 6-րդ տողից հետո լրացնել հետևյալ բովանդակությամբ նոր տողով,

«

|  |  |  |  |  |  |
| --- | --- | --- | --- | --- | --- |
| 7 | 7322 | Ֆանկոլ Ռադիատորներ | կգ | 2500 | 10670000 |

»

3) հավելվածի «Ընդամենը» պարբերության մեջ «4,261,584,000» թիվը փոխարինել «4,272,254,000» թվով։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ

ՆԻԿՈԼ ՓԱՇԻՆՅԱՆ

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 6-Ի N1390-Ա ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ**

1. **Անհրաժեշտությունը**

Սույն որոշման նախագծի ընդունումը պայմանավորված է «Արթիկի ՓՀԿ» սահմանափակ պատասխանատվությամբ ընկերության կողմից` ՀՀ կառավարության 2018 թվականի դեկտեմբերի 6-ի N1390-Ա որոշման համաձայն ներդրումային ծրագրի շրջանակներում իրականացվող աշխատանքների` ներմուծվող ապրանքների ցանկի փոփոխման, լրացման և հստակեցման անհրաժեշտությամբ:

1. **Ընթացիկ իրավիճակը և խնդիրները**

***Նախագծով նախատեսվում է*** կատարել լրացում և փոփոխություն ՀՀ կառավարության 2018 թվականի դեկտեմբերի 6-ի N 1390-Ա որոշման մեջ՝ մասնավորապես ցանկում լրացում կկատարվի 1 ապրանքով, որի արդյունքում գումարը կավելանա 10,6 մլն դրամով և «4,261,584,000» թվից կփոխարինվի «4,272,254,000» թվով։

Ներդրումային ծրագրի շրջանակներում «Արթիկի ՓՀԿ» ՍՊ ընկերությունը նախատեսում է ՀՀ, Շիրակի մարզի ք. Մարալիկում զբաղվել տեքստիլի արտադրությամբ արդեն իսկ վերանորոգած բամբակամանվածքային ֆաբրիկայի շենքում, որտեղ կարտադրի թել և բժշկական բամբակ, նաև կզբաղվի կտորների թափվածքների վերամշակմամբ։

Ներկա պահին Ընկերությունը կատարել է շուրջ 1,94 մլրդ դրամի չափով ներդրում, սակայն մինչ օրս աշխատատեղեր չեն ստեղծվել, քանի որ ընթանում են սարքերի և դրանց հանգույցների հավաքման և տեղակայման աշխատանքները։

«Արթիկի ՓՀԿ» սահմանափակ պատասխանատվությամբ ընկերությանը` ՀՀ կառավարության 2018 թվականի դեկտեմբերի 6-ի N1390-Ա որոշմամբ թույլատրվել է ներդրումային ծրագրի շրջանակներում ներմուծված սարքավորումների, հումքերի և նյութերի ԱԱՀ-ն հետաձգել 3 տարի ժամկետով: Մեկնարկած ծրագրի շրջանակներում ընկերությունը նպատակադրված էր կատարել շուրջ 6 մլրդ դրամի ընդհանուր ներդրում, որը պետք է իրականացնի մի քանի փուլերով։ Առաջին փուլով Ընկերությունը արտոնություն էր ստացել ներմուծվող ապրանքների մասով 4,26 մլրդ դրամի չափով, որն էլ ցանկով հաստատված ամբողջ ներմուծումը կկատարի մոտ օրերս, այժմ երկրորդ փուլի շրջանակներում նախատեսում է ներմուծել ևս 10,6 մլն դրամի չափով ապրանքներ։ Հաշվի առնելով այն հանգամանքը, որ նախատեսվող սարքավորումների և կառուցվածքների ներմուծումը պայմանավորված է կատարվելիք աշխատանքների լայնածավալությամբ ու բարդությամբ, սարքավորումների մեծ մասի ԱՏԳ ԱԱ ծածկագրերի հստակեցմամբ՝ հայտնում ենք, որ նշված ներդրումային ծրագրի շրջանակներում սարքավորումների և կառուցվածքների ներմուծումն իրականացվելու է փուլ առ փուլ։ Ներկայումս, ընկերությունը կնքել է հերթական պայմանագրերը, ուստի առաջացել է ներմուծվող ապրանքների ցանկի փոփոխման և լրացման անհրաժեշտություն:

1. **Տվյալ բնագավառում իրականացվող քաղաքականությունը**

Ներդրումների ներգրավում, նոր տեխնոլոգիանների ներդրման խթանում և աշխատատեղերի ստեղծում:

1. **Կարգավորման նպատակը և բնույթը**
2. **Նախագծի մշակման գործընթացում ներգրավված ինստիտուտները և անձինք**

**Նախագիծը մշակվել է ՀՀ տնտեսական զարգացման և ներդրումների նախարարության, ՀՀ ֆինանսների նախարարության և ՀՀ ԿԱ պետական եկամուտների կոմիտեի կողմից:**

1. **Ակնկալվող արդյունքը**

Ներդրումային ծրագրի իրագործման արդյունքում ընկերությունում երեք տարվա ընթացքում կստեղծվի 160 նոր աշխատատեղ` 185 հազ․ ՀՀ դրամ միջին աշխատավարձով:

**7․ Այլ տեղեկություններ (եթե այդպիսիք առկա են)**

ԱՄՓՈՓԱԹԵՐԹ

«ԱՐԹԻԿԻ ՓՀԿ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |  |  |
| --- | --- | --- | --- |
| Հ/Հ | Առարկության, առաջարկության հեղինակը¸ գրության ստացման ամսաթիվը, համարը | Առարկության. առաջարկության բովանդակությունը | Եզրակացություն, կատարված փոփոխությունները |
|  | 1 | 2 | 3 |
| 1 | ՀՀ ֆինանսների նախարարություն  01/2-1/512-19  2019-01-18 | «Արթիկի ՓՀԿ» սահմանափակ պատասխանատվությամբ ընկերության կողմից ՀՀ վարչապետի աշխատակազմ ներկայացված՝ ՀՀ կառավարության 2018 թվականի նոյեմբերի 29-ի թիվ 1368-Ա և դեկտեմ­բերի 6-ի թիվ 1390-Ա որոշումներով հաստատված՝ ներմուծվող ապրանքների ցանկերը նոր ապրանքատեսակով լրացնելու վերաբերյալ առաջարկության կապակցությամբ հայտնում ենք, որ դիտողություններ և առաջարկություններ չկան: | Ընդունվել է ի գիտություն։ |
| 2 | ՀՀ ԿԱ պետական եկամուտների կոմիտե  01/3-2/3365-19  2019-01-21 | Ուսումնասիրելով «Արթիկի ՓՀԿ» ՍՊԸ-ի գրությունը՝ ՀՀ կառավարության 2018 թվականի դեկտեմբերի 6-ի թիվ 1390-Ա և ՀՀ կառավարության 2018 թվականի նոյեմբերի 29-ի թիվ 1368-Ա որոշումներում փոփոխություններ կատարելու վերաբերյալ, հայտնում ենք, որ եթե վերոնշյալ գրության մեջ նշված ֆանկոլ ռադիատորը բաղկացած է օդափոխիչով ջերմափոխանակչից, զտիչից և ղեկավարման վահանակից և իրենից ներկայացնում է ջերմաստիճանի կարգավորիչ և կարող է փոփոխել օդի խոնավությունը, ապա այն դասակարգվում է ԵԱՏՄ ԱՏԳ ԱԱ 8415 83 000 0 ծածկագրով: | Ընդունվել է ի գիտություն։  Ըստ Ընկերության կողմից տրամադրած բանավոր տեղեկատվության, Ձեր կողմից նշված անվանման տակ չէ ընկնում իրենց կողմից ներմուծվող ապրանքը, այդ իսկ պատճառով նշված ԱՏԳ ԱԱ ծածկագիրը կմնա անփոփոխ։ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ